এক দশকের মধ্যেই ভেঙে যেতে পারে যুক্তরাজ্য : জরিপ
০৯ নভেম্বর ২০১৯, ১২:০১
যুক্তরাজ্য ভেঙে যেতে পারে বলে আশঙ্কা প্রকাশ করেছেন দেশটির জনগণ। অর্ধেক ব্রিটিশ নাগরিক মনে করেন, ব্রিটেনের আজকের যে কাঠামো তা এক দশক পর আর নাও টিকে থাকতে পারে। দেশটির ইপসোস মোরি জরিপের ওপর ভিত্তি করে শুক্রবার (৮ নভেম্বর) এই খবর প্রকাশ করেছে ‘রয়টার্স’।
২০১৬ সালে ইউরোপীয় ইউনিয়ন (ইইউ) থেকে যুক্তরাজ্যের বেরিয়ে যাওয়ার পক্ষে গণভোটের রায় ইংল্যান্ড, স্কটল্যান্ড, ওয়েলস এবং নর্দান আয়ারল্যান্ডের বন্ধনে টানাপোড়েন সৃষ্টি করেছে।
যেখানে স্কটল্যান্ড এবং উত্তর আয়ারল্যান্ড ভোট দিয়েছিল ইউরোপিয়ান ইউনিয়নে থাকার পক্ষে। আর এর বিপক্ষে ভোট দিয়েছিল ইংল্যান্ড এবং ওয়েলস। এরপর স্কটল্যান্ড এবং উত্তর আয়ারল্যান্ডে স্বাধীনতা প্রশ্নে গণভোটের দাবি জোরদার হয়েছে।
স্কটল্যান্ড স্বাধীনতা প্রশ্নে গণভোট চায়। আর রিপাবলিক অব আয়ারল্যান্ডের সঙ্গে একত্রিত হতে চায় নর্দার্ন আয়ারল্যান্ড।
সম্প্রতি ইপসোস মোরি পরিচালিত জনমত জরিপে দেখা গেছে, ৫০ শতাংশ ব্রিটিশ নাগরিকই মনে করেন আগামী ১০ বছরে যুক্তরাজ্য তার অস্তিত্ব আর টিকিয়ে রাখতে পারবে না।
রবিবার রাজধানীর যেসব এলাকা লকডাউন হবে পারে
ফেনীতে স্বাস্থ্যকর্মীসহ আরও ২৩ জন করোনায় আক্রান্ত